Loko u lava ku nghenisa etikweni movha wo huma ehandle wa sekeni kumbe lowu nga tirhisiwa u wu nghenisa eAfrika Dzonga, ku laveka u va ma phemixini wa xipeceli wo huma eka Hofisi ya Holobye wa Minxaviso na Tiindastri kumbe tiejenti ta ofisi leyi. Va hofisi ya Holobye va ta teka xiboho ku vona loko swi ta pfuna xichava ku nghenisiwa etikweni ka mimovha ya sekeni kumbe mimovha leyi nga tirhisiwa.
U fanele ku nghenisa fomo ya xikombelo leyi nga vekiwa ku endla xikombelo xa tiphemiti ta ku nghenisa etikweni. Tiphemiti ta ku nghenisa etikweni ta laveka eka mpahla hinkwayo leyi nga hansi ka fambiselo ra vulawuri bya mpahla leyi nghenisiwaku etikweni.
Humesa eka inthanete fomo ya xikombelo ya IE 462.
Nyiketa va Ndzawulo khopi ya xitifiketi lexi nga tiyisiwa eka va nawu ya dokumende ya vutitivisi.
Nyiketa va Ndzawulo khopi leyi nga tiyisiwa hi va nawu ya xitifiketi xa rejistrexini ya movha.